《菩萨蛮 其六》
清代·程颂万

忆得双文衫子薄。夜深斜搭秋千索。一夜好风吹。含啼向彩帷。

红楼三十级。绮阁临初日。眼尾泪侵寒。帘烘欲过难。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。